cyanic-selkie/wikianc huggingface dataset:
อินเทอร์ลาเคิน
อินเทอร์ลาเคิน (Interlaken) เป็นเมืองในรัฐแบร์นของประเทศสวิตเซอร์แลนด์ เมืองอินเทอร์ลาเคินตั้งอยู่ทางทิศตะวันออกเฉียงใต้ของกรุงแบร์นไปราว 56 กิโลเมตร อยู่บริเวณเชิงเขาทางเหนือของเทือกเขาสวิตแอลป์ เป็นเมืองทางผ่านที่จะขึ้นไปยังยอดเขายุงเฟรายอคซึ่งเป็นจุดที่สูงที่สุดในทวีปยุโรปที่เข้าถึงได้ด้วยรถไฟ และด้วยภูมิศาสตร์ของเมืองที่ตั้งอยู่กึ่งกลางระหว่างทะเลสาบทุนและทะเบสาบบรีนซ์ และมีแม่น้ำอาเรเชื่อมทั้งสองทะเลสาบตัดผ่ากลางเมือง ด้วยประการฉะนี้ทำให้อินเทอร์ลาเคินกลายเป็นหนึ่งเมืองท่องเที่ยวยอดนิยมอันดับต้นๆของประเทศ
อินเทอร์ลาเคินตั้งอยู่ที่ระดับความสูง 570 เมตรเหนือระดับน้ำทะเล จากอินเทอร์ลาเคินมีทางรถไฟที่จะขึ้นไปสู่หมู่บ้านต่างๆบนเทือกเขา ซึ่งก็จะประกอบด้วยภูเขาหลายลูกด้วยกัน ยอดเขาที่สูงที่สุดคือยุงเฟรา (4,158 เมตร) รองลงมาคือแมนช์ (4,107 เมตร), อีเกอร์ (3,970 เมตร) โดยราคาเต็มของตั๋วรถไฟไปกลับอินเทอร์ลาเคิน–ยุงเฟรายอร์ชอยู่ที่ 204.40 ฟรังก์
เชิงเทียนปารากัส
เชิงเทียนปารากัส (Candelabro de Paracas) หรือ เชิงเทียนแอนดีส (Candelabro de los Andes) เป็นจีโอกลิฟโบราณ ตั้งอยู่บนด้านเหนือของคาบสมุทรปารากัสที่อ่าวปิสโก ประเทศเปรู เครื่องดินเผาที่พบในบริเวณใกล้เคียงมีอายุคาร์บอนอยู่ที่ 200 ปีก่อนคริสต์ศักราช ซึ่งตรงกับสมัยวัฒนธรรมปารากัส รูปคล้ายเชิงเทียนนี้มีความสูง 181 เมตร (595 ฟุต)
ไม่เป็นที่ทราบเลยว่าจีโอกลิฟนี้สร้างขึ้นเมื่อใดหรือใครเป็นผู้สร้าง บ้างว่าเกี่ยวข้องกับโฆเซ เด ซาน มาร์ติน ผู้นำขบวนการเอกราชในศตวรรษที่ 19 ในขณะที่บางส่วนว่าเป็นสัญลักษณ์ของฟรีเมสัน หรือเป็นลายแม่บทของต้นไม้แห่งโลกมีโซอเมริกา
จ้าวกงหมิง
ห้องสิน
ตามเทพปกรณัม ห้องสิน จ้าวกงหมิงนั้นเป็นเซียนนักพรตเต๋าทรงอยู่ฝ่ายของพระเจ้าชางโจ้วแห่งราชวงศ์ชาง โดยเป็นเชษฐาใหญ่สุดและทรงเป็นเชษฐาของเทพีประทานบุตรทั้งสาม คือ เจ้าแม่ยฺหวินเซียว เจ้าแม่ปี้เซียวและเจ้าแม่ฉฺยงเซียว พระองค์พร้อมด้วยขนิษฐาทั้งสามถึงแก่ชีพตักษัยวายชนม์หลังการรณรงค์ยุทธสงครามกับองค์เจียง จื่อหยาซึ่งเป็นฝ่ายของแห่งราชวงศ์โจว โดยต่อมา ได้รับการสถาปนาเป็นหนึ่งในคณะเทพสามร้อยหกสิบห้าองค์  โดยได้รับการสักการะบูชาและมีหน้าที่อุปถัมป์ค้ำจุนเกื้อหนุนในฐานะของไฉ่สิ่งเอี้ย (เทพเจ้าแห่งโชคลาภจีน) โดยได้รับการยกย่องว่าเป็นประมุขของไฉ่สิ่งเอี้ยอีกสี่พระองค์ซึ่งเป็นขุนพลบริวารของท่าน คือ เซียงเซิง  เฉาเป่า  เฉินจิ่วกง  เหยาเส้าสือ  โดยรวมเป็นเทพเจ้าแห่งโชคลาภจีนทั้งห้าทิศ ซึ่งขนานนามว่า อู่ลู่ไฉเสิน  โดยสืบต่อมา
เลาเทอร์บรุนเนิน
เลาเทอร์บรุนเนิน (Lauterbrunnen) เป็นหมู่บ้านในรัฐแบร์นของประเทศสวิตเซอร์แลนด์ อยู่ลึกเข้ามาจากเมืองอินเทอร์ลาเคินราว 12 กิโลเมตรและตั้งอยู่กลางหุบเขาสูงชัน ด้วยทัศนียภาพที่สวยงามจึงเป็นสถานที่ท่องเที่ยวยอดนิยมแห่งหนึ่ง หมู่บ้านเลาเทอร์บรุนเนินเป็นทางผ่านไปยังจุดท่องเที่ยวต่าง ๆ ในแถบเทือกเขาแอลป์ของสวิตเซอร์แลนด์
โรงเรียนชาร์เตอร์เฮาส์
โรงเรียนชาร์เตอร์เฮาส์ (Charterhouse School) เป็นโรงเรียนเอกชนในรูปแบบโรงเรียนกินนอน ตั้งอยู่ที่เมือง โกดอลมิง เทศมณฑลเซอร์รีย์ ประเทศอังกฤษ ก่อตั้งในปี ค.ศ. 1611
ค่าใช้จ่ายในการเรียนอยู่ที่ประมาณ 2,000,000 บาทต่อปี (£40,695) และเป็นหนึ่งในโรงเรียนที่ราคาค่าเรียนแพงที่สุดในสหราชอาณาจักร ศิษย์เก่าจากโรงเรียนนี้มีตั้งแต่นายกรัฐมนตรีประเทศอังกฤษ และขุนนางลิเวอร์พูล
อาสนวิหารแรน
อาสนวิหารแรน (Cathédrale de Rennes) หรือชื่อเต็มว่า อาสนวิหารนักบุญเปโตรแห่งแรน (Cathédrale Saint-Pierre de Rennes) เป็นอาสนวิหารโรมันคาทอลิกและเป็นที่ตั้งของอัครมุขนายกประจำอัครมุขมณฑลแรน ตั้งอยู่ในเขตเมืองแรนในจังหวัดอีเลวีแลน แคว้นเบรอตาญ ประเทศฝรั่งเศส สร้างขึ้นเพื่ออุทิศแด่นักบุญเปโตร
อาสนวิหารแรนได้รับการขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906
ประวัติ
สถานที่ตั้งของอาสนวิหารเคยเป็นที่ตั้งของอาสนวิหารเก่าแก่มาตั้งแต่สมัยช่วงคริสต์ศตวรรษที่ 6 โดยเป็นที่ตั้งของมุขมณฑล ซึ่งต่อมาได้ถูกแทนด้วยอาคารทรงกอทิกในช่วงคริสต์ศตวรรษที่ 12 ซึ่งต่อมาภายหลังในปี ค.ศ. 1490 หอระฆังและหน้าบันวิหารฝั่งทิศตะวันตกได้ถล่มลง ส่วนหน้าบันและหอระฆังที่ทำจากหินแกรนิตอย่างเห็นอยู่ในปัจจุบันนั้นเป็นรูปแบบสถาปัตยกรรมคลาสสิกที่ถูกสร้างใหม่โดยกินเวลาสร้างประมาณเกือบ ๆ สองร้อยปี โดยการก่อสร้างแบ่งเป็นช่วงใหญ่ ๆ ทั้งหมด 4 ช่วง โดยชั้นล่างสุดสร้างระหว่างปี ค.ศ. 1541 ถึง ค.ศ. 1543 ต่อมา ค.ศ. 1640 ถึง ค.ศ. 1654 (โดยตูว์กาล การิส) ช่วงต่อมาระหว่างปี ค.ศ. 1645 ถึง ค.ศ. 1678 (โดยปีแยร์ กอร์บีโน) และท้ายสุดผู้ที่สร้างหอระฆังทั้งสองจนสำเร็จ คือระหว่างปี ค.ศ. 1679 ถึง ค.ศ. 1704 โดยฟร็องซัว โอเก ด้วยความสูงที่ 48 เมตร และมีตราลัญจกรประจำพระเจ้าหลุยส์ที่ 14 แห่งฝรั่งเศส ตั้งอยู่ระหว่างหอระฆังทั้งสอง
ต่อมาได้เกิดอัคคีภัยครั้งใหญ่ในปึ ค.ศ. 1720 อาสนวิหารแรนได้รอดจากเพลิงไหม้มาอย่างปาฏิหาริย์ โดยเพลิงได้ลุกลามมาในบริเวณใกล้เคียงห่างไปเพียงไม่กี่สิบเมตรจากตัววิหาร ซึ่งต่อมาส่วนแขนกางเขนและบริเวณร้องเพลงสวดที่ชำรุดมาแต่เดิมได้ถล่มลงกลางพิธีมิสซาในปี ค.ศ. 1754 และในที่สุดจึงได้มีการสร้างวิหารด้านในใหม่ทั้งหมด ยกเว้นเพียงส่วนหน้าบันและหอระฆังที่เพิ่งสร้างเสร็จไว้เท่านั้น โดยเริ่มรื้อถอนและก่อสร้างในปี ค.ศ. 1762 หลังจากได้รับพระบรมราชานุญาตจากพระเจ้าหลุยส์ที่ 15 ในแบบสถาปัตยกรรมแบบนีโอคลาสสิก โดยได้ทำการรื้อถอนอาคารเดิมเสร็จสิ้นในปี ค.ศ. 1768 และต่อมาได้ประสบปัญหาเงินทุนอย่างหนัก จนในที่สุดการก่อสร้างได้เริ่มขึ้นเมื่อ ค.ศ. 1787 และหยุดชะงักลงในระหว่างช่วงการปฏิวัติฝรั่งเศส จนในที่สุดกลับมาสร้างต่อเมื่อปี ค.ศ. 1816 จนเสร็จสิ้นในปี ค.ศ. 1844
อาสนวิหารแรนเป็นอาสนวิหารในรูปแบบผสมผสานระหว่างนีโอคลาสสิก (ตัวอาคาร) เหนือจุดตัดกลางโบสถ์มีโดมและรูตรงกลางโดม กับสถาปัตยกรรมคลาสสิก (หน้าบันและหอระฆังคู่)
ในระหว่างการรื้อถอนและก่อสร้างนั้น ได้ใช้โบสถ์แม่พระและนักบุญเมอแลนเป็นอาสนวิหารแทน (pro-cathedral) ชั่วคราว
เรือบรรทุกเครื่องบินคางะ
เรือบรรทุกเครื่องบินคางะ เป็นเรือบรรทุกอากาศยานที่กองทัพเรือจักรวรรดิญี่ปุ่นสร้างขึ้น ชื่อนี้มาจากอดีตจังหวัดคางะซึ่งตั้งอยู่ที่จังหวัดอิชิกาวะในปัจจุบัน เรือลำนี้เดิมตั้งใจจะให้เป็นเรือประจัญบานชั้นโทซะ แต่ได้รับการดัดแปลงเป็นเรือบรรทุกเครื่องบินตามความในสนธิสัญญานาวิกวอชิงตันเพื่อใช้แทนเรืออามางิที่เสียหายจนซ่อมแซมไม่ได้ ต่อมาในช่วง ค.ศ. 1933–1935 มีการสร้างเรือคางะขึ้นใหม่ โดยเพิ่มระดับความเร็วและปรับปรุงด้านอื่น ๆ
เรือคางะเข้าร่วมกองทัพอากาศยานที่ 1 ในยุทธนาวีที่มิดเวย์เมื่อเดือนมิถุนายน ค.ศ. 1942 ต่อมาเมื่อทิ้งระเบิดใส่กองทัพอเมริกันบนอะทอลล์แล้ว เรือคางะและเรืออื่น ๆ อีกสามลำถูกอากาศยานอเมริกันและเรือบรรทุกอื่น ๆ คือ เอนเทอร์ไพรซ์, ฮอร์เนต, และยอร์กทาวน์ เข้าโจมตีจากมิดเวย์ เครื่องบินดำดิ่งทิ้งระเบิดจากเรือเอนเทอร์ไพรซ์ได้จมเรือคางะ การสูญเสียของคางะและเรือบรรทุกเครื่องบินสามลำของกองทัพเรือจักรวรรดิญี่ปุ่นที่มิดเวย์เป็นความพ่ายแพ้ทางยุทธศาสตร์ที่สำคัญสำหรับญี่ปุ่นและมีส่วนที่สำคัญต่อชัยชนะอย่างล้นหลามของฝ่ายสัมพันธมิตรในมหาสมุทรแปซิฟิก
Research Vessel Petrel ค้นพบซากเรือคางะที่ก้นทะเลในมหาสมุทรแปซิฟิกเมื่อเดือนตุลาคม ค.ศ. 2019
ลาดตีนทวีป
ลาดตีนทวีป (continental rise) เป็นบริเวณที่ต่อเนื่องจากลาดทวีปไปจนถึงพื้นท้องสมุทร (seabed) มีลักษณะเป็นที่ราบเรียบและอาจมีความชันเล็กน้อย และอาจมีบางส่วนลึกหรือเป็นที่สูงต่ำ เกิดจากการตกทับถมของตะกอนต่าง ๆ ที่พัดพามากับกระแสน้ำ บ้างปรากฏเป็นเขาก้นสมุทร (abyssal hill) ไม่สูงมาก พบได้ทั่วไป บางส่วนของลาดตีนทวีปนั้นก็มีความราบเรียบเท่ากันกับพื้นท้องมหาสมุทรที่เป็นพื้นที่ของมหาสมุทรนั้นมีลักษณะภูมิประเทศหลากหลายอันได้แก่ สันเขา ที่ราบสูง แอ่ง ภูเขา เช่น เทือกเขากลางสมุทรแอตแลนติก ซึ่งทอดยาวจากไอซ์แลนด์ลงมาเกือบถึงทวีปแอนตาร์กติก มีบางตอนสูงขึ้นมาเหนือน้ำทะเลกลายเป็นเกาะ เช่น หมู่เกาะอะโซร์สหรือหมู่เกาะฮาวาย ลักษณะภูมิประเทศอื่น ๆ ได้แก่ ภูเขาใต้ทะเล พบที่พื้นท้องมหาสมุทร บางลูกมียอดตัด เรียกว่า เขายอดราบใต้สมุทร (guyout) พบมากบริเวณตอนกลางและด้านตะวันตกของมหาสมุทรแปซิฟิกระหว่างหมู่เกาะมาเรียนากับหมู่เกาะฮาวาย สำหรับยอดเขายอดราบใต้สมุทรนั้นมักอยู่ที่ระดับน้ำลึก 1,200–1,800 เมตร
ตำบลคอนสาย (อำเภอกู่แก้ว)
ตำบลคอนสาย เป็นตำบลหนึ่งในสี่ตำบลของอำเภอกู่แก้ว จังหวัดอุดรธานี เดิมเป็นส่วนหนึ่งของตำบลบ้านจีต
การปกครองส่วนภูมิภาค
ตำบลคอนสายแบ่งการปกครองออกเป็น 15 หมู่บ้านได้แก่
การปกครองส่วนท้องถิ่น
ท้องที่ตำบลคอนสาย ประกอบด้วยองค์กรปกครองส่วนท้องถิ่น 1 แห่ง ได้แก่
นักคณิตศาสตร์
นักคณิตศาสตร์ (mathematician) คือบุคคลที่ศึกษาและ ทำงานวิจัยเกี่ยวกับคณิตศาสตร์
บทบาท
งานของนักคณิตศาสตร์ไม่ใช่เพียงศึกษาแต่ยังค้นคว้าวิจัยเพื่อสร้างความรู้ใหม่ๆ ทางคณิตศาสตร์ ซึ่งบทบาทนี้เป็นสิ่งที่ต้องเน้นในที่นี้ เพราะว่ามักมีความเชื่อผิดๆ ว่าทุกอย่างในคณิตศาสตร์นั้นถูกค้นพบแล้ว  ในความเป็นจริง การตีพิมพ์ผลงานวิจัยใหม่ทางด้านคณิตศาสตร์ยังคงมีอยู่สูงในวารสารทางวิทยาศาสตร์ ซึ่งจำนวนมากมีเป้าหมายเพื่อพิมพ์งานด้านคณิตศาสตร์ และอีกหลายๆ เล่มนั้นก็เกี่ยวข้องสาขาวิชาที่นำคณิตศาสตร์ไปใช้ (เช่น วิทยาการคอมพิวเตอร์เชิงทฤษฎี, ฟิสิกส์ หรือ กลศาสตร์ควอนตัม)
การคำนวณตัวเลข
คนทั่วไปมักคิดว่านักคณิตศาสตร์ต้องทำงาน เชี่ยวชาญ และเก่งในเรื่องที่เกี่ยวกับการคำนวณตัวเลขมาก เช่น บวกหรือลบเลขเพื่อคำนวณค่าทิปให้พนักงานบริการ นี่ก็เป็นความคิดที่ผิดอีกเช่นกัน  เพราะแม้แต่นักคณิตศาสตร์ชื่อดังหลายๆ ท่านยังทำเรื่องพวกนี้ได้แย่กว่าคนธรรมดาเสียด้วยซ้ำ  ในความเป็นจริงแล้ววิชาคณิตศาสตร์เป็นทั้งศาสตร์และศิลป์ที่ลึกซึ้งและมีอะไรมากกว่าแค่การคำนวณตัวเลขมากนัก   อย่างไรก็ตามในหมู่นักคณิตศาสตร์ที่ยิ่งใหญ่ก็มีบางท่านที่มีพรสวรรค์ที่สามารถคำนวณสมการทางคณิตศาสตร์ที่ซับซ้อนมากในใจได้อย่างรวดเร็ว เช่น วอน นอยแมน หรือ รามานุจัน เป็นต้น
แรงบันดาลใจ
นักคณิตศาสตร์มีแรงบันดาลใจในการทำงานหลายรูปแบบด้วยกัน  ซึ่งโดยทั่วไปแล้วไม่ได้มาจากความโลภทางเงินตรา   แต่มาจากความสนใจในความรู้ หรือ ความใคร่รู้โดยตรง   และแรงบันดาลใจอาจมาจากนักคณิตศาสตร์ที่ตนชื่นชอบที่เป็นฮีโร่ในอุดมคติ
ในหนังสือ A Mathematician's Apology อันโด่งดังของกอดเฟรย์ ฮาร์ดี้นักคณิตศาสตร์ที่มีอิทธิพลมากที่สุดคนหนึ่งในคริสต์ศตวรรษที่ 20  ฮาร์ดี้ได้บรรยายด้วยความรู้สึกส่วนตัวว่า สำหรับเขาแล้วคณิตศาสตร์โดยเฉพาะคณิตศาสตร์บริสุทธิ์คือศิลปะ   มันเป็นการสร้างสรรค์สิ่งที่สวยงามออกมาจากจิตใจภายใน   นักคณิตศาสตร์ทำงานของเขาเพราะว่าเขาชื่นชอบและมีความสุขในงานที่เขาทำ   เขาไม่ชอบคณิตศาสตร์ประยุกต์  และหวังว่าผลงานของเขาจะไม่ถูกใช้ประยุกต์ในด้านใดๆ เลย! นอกจากนี้เขายังได้กล่าววาทะที่นักคณิตศาสตร์ทั่วไปชื่นชอบว่า  ความงามมาเป็นอันดับแรก   ไม่มีที่อยู่ในโลกใบนี้สำหรับคณิตศาสตร์ที่น่าเกลียด (Beauty is the first test: there is no permanent place in this world for ugly mathematics)
ความสวยงามของคณิตศาสตร์นั้นซ่อนเร้นอยู่ในหลายๆ แห่ง ไม่ว่าจะเป็นขั้นตอนการพิสูจน์  หรือผลลัพธ์ของทฤษฎีบท ซึ่งล้วนแล้วแต่มีความสวยงามอยู่ไม่ต่างจากความงามของภาพวาดหรือความงามของบทเพลงและบทกวี  ในหนังสือของเขา ฮาร์ดี้ในกล่าวถึงความงามทางคณิตศาสตร์ไว้ดังนี้
ความแตกต่างระหว่างนักคณิตศาสตร์ นักปรัชญาคณิตศาสตร์ และนักวิทยาศาสตร์
จากเอกสารของ Morris Kline, Mathematics: The Loss of Certainty ได้ให้เหตุผลไว้ว่า
นักปรัชญาโดยเฉพาะนักปรัชญาคณิตศาสตร์ (เช่น เบอร์ทรันด์ รัซเซลล์, อัลเฟรด ไวท์เฮด หรือ เวย์น ควินน์) มักจะสนใจวิเคราะห์เจาะประเด็นในเรื่องที่นักคณิตศาสตร์ทั่วไปถือว่าเป็นความจริงหรือสัจพจน์ทางคณิตศาสตร์อยู่แล้ว เช่น นักปรัชญาคณิตศาสตร์มักพิจารณาอย่างละเอียดว่าประโยค "1+1=2" นั้นหมายความว่าอย่างไร และเป็นจริงได้อย่างไรกันแน่ (โดยในหนังสือ Principia of Mathematica ที่โด่งดังของ รัซเซลล์กับไวท์เฮดนั้น ต้องใช้ถึงหลายสิบหน้าในการพิสูจน์ประโยคนี้ทีเดียว) กล่าวโดยสรุปนักปรัชญาคณิตศาสตร์มักสนใจในเรื่องต่อไปนี้ อนึ่ง ถึงแม้นักคณิตศาสตร์ทั่วไปมักมีข้อตกลงร่วมกันว่าประเด็นข้างต้นนั้นถือว่าเป็นจริงโดยสามัญสำนึกอยู่แล้ว แต่ทว่าไม่มีแนวคิดใด รูปแบบใดที่ทุกคนยอมรับว่าดีที่สุด นักคณิตศาสตร์แต่ละคนก็จะมีความเชื่อในแต่ละประเด็นข้างต้นแตกต่างกันไป นักคณิตศาสตร์ที่โด่งดังหลายท่านเช่น ปวงกาเร หรือ เกาส์ ก็สนใจในปรัชญาคณิตศาสตร์ ซึ่งบางทีผลลัพธ์ทางปรัชญาคณิตศาสตร์บางอย่างก็ส่งผลกระทบที่ยิ่งใหญ่ต่อวงการคณิตศาสตร์โดยตรง เช่น เมื่อเกาส์, โบลยาอี้ และโลบาชอพสกี้ค้นพบว่าการละทิ้งสัจพจน์เส้นขนานนั้นสามารถกำเนิดสาขาใหม่ของคณิตศาสตร์คือเรขาคณิตนอกแบบยุคลิดได้นั้น นักคิดบางท่านเปรียบว่าการค้นพบครั้งนี้สำคัญเทียบเท่าการปฏิวัติของโคเปอร์นิคัสทางดาราศาสตร์และทฤษฎีวิวัฒนาการของชาลส์ ดาร์วินเลยทีเดียว
นักคณิตศาสตร์แตกต่างจากนักวิทยาศาสตร์หรือวิศวกรในประเด็นหลัก ๆ ตรงที่ว่า นักคณิตศาสตร์ส่วนใหญ่ไม่ให้ความสำคัญกับการทดลองมากนัก ในขณะที่สำหรับนักวิทยาศาสตร์หรือวิศวกรนั้น การทดลอง ถือเป็นเรื่องที่สำคัญที่สุดเลยทีเดียว. นอกจากนั้น ผลลัพธ์หรือทฤษฎีทางวิทยาศาสตร์หรือวิศวกรรรม มักถือเป็นแค่สิ่งที่ใช้ประมาณหรือใกล้เคียงกับความจริงเท่านั้น (นักฟิสิกส์ที่มีชื่อเสียงเช่น ไฟน์แมน หรือ ดิแรก ได้กล่าวว่าเราไม่มีทางสร้างทฤษฎีทางวิทยาศาสตร์ที่อธิบายความจริงโดยสมบูรณ์ได้ เพราะว่ามันซับซ้อนเกินไป) ทฤษฎีทางวิทยาศาสตร์นั้นถูกล้มล้างได้ตลอดเวลา ถ้าขัดกับข้อมูลผลการทดลองที่เชื่อถือได้มากพอ. แต่สำหรับนักคณิตศาสตร์แล้วแต่ละทฤษฎีบทถือเป็นความจริงอย่างที่สุดเลยทีเดียว (ซึ่งความจริงที่ว่านี้ต้องอิงกับเซตของสัจพจน์ที่นักคณิตศาสตร์ใช้ด้วย)
ประโยคบางประโยคที่นักคณิตศาสตร์เชื่อว่าจริง แต่ไม่สามารถพิสูจน์ว่าจริงหรือไม่จริงได้นั้น เรียกว่า ข้อความคาดการณ์ ข้อความคาดการณ์บางอย่างก็มีชื่อเสียงมาก ถึงกับเป็นเป้าหมายชีวิตในการพิสูจน์ให้เป็นทฤษฎีบทของนักคณิตศาสตร์บางคน. เมื่อคอมพิวเตอร์เริ่มมีบทบาทในวงการวิทยาศาสตร์ ก็ก่อเกิดนักคณิตศาสตร์ประเภทใหม่ขึ้น คือ นักคณิตศาสตร์แนวทดลอง (experimental mathematician) ซึ่งพยายามใช้คอมพิวเตอร์ในการจำลองและทดสอบความจริงของข้อความคาดการณ์ในหลาย ๆ รูปแบบ
Bugulella
Bugulella เป็นสกุลของไบรโอซัวที่อยู่ในวงศ์ Bugulidae
สปีชีส์ในสกุลนี้พบในซีกโลกใต้
สปีชีส์ในสกุลนี้ ได้แก่:
มัตสึดะ
มัตสึดะ (松田町 (Matsuda-machi)) เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ เดือนมิถุนายน 2012 เมืองนี้มีประชากรประมาณ 11,595 คน ความหนาแน่น 307 คนต่อตารางกิโลเมตร และมีพื้นที่ทั้งหมด 37.75 ตารางกิโลเมตร
ภูมิศาสตร์
มัตสึดะตั้งอยู่บริเวณเนินเขาทางตะวันตกของจังหวัดคานางาวะ ในเทือกเขาทันซาวะ เนื่องจากเมืองนี้ตั้งอยู่บนรอยเลื่อนมีพลัง รัฐบาลท้องถิ่นจึงได้เตรียมการสำหรับแผ่นดินไหวขนาด 8 ที่อาจเกิดขึ้นในศตวรรษที่กำลังจะมาถึง
ประวัติศาสตร์
ในยุคเอโดะ พื้นที่บริเวณมัตสึดะในปัจจุบันเป็นส่วนหนึ่งของแคว้นศักดินาโอดาวาระที่อยู่ภายในแคว้นซางามิ หลังจากการฟื้นฟูเมจิ พื้นที่นี้ได้กลายเป็นส่วนหนึ่งของอำเภออาชิงารากามิในจังหวัดคานางาวะ เมื่อวันที่ 1 เมษายน 1889 อำเภออาชิงารากามิได้แบ่งการปกครองออกเป็นหลายหมู่บ้าน รวมทั้งหมู่บ้านยาโดริกิ และมัตสึดะ หลังจากที่มีการเปิดสถานีรถไฟมัตสึดะในปีเดียวกัน ทำให้มัตสึดะเติบโตขึ้น และได้รับการยกฐานะเป็นเมืองเมื่อวันที่ 1 เมษายน 1909 สถานีรถไฟชิมมัตสึดะเปิดให้บริการในปี 1927 เมื่อวันที่ 1 เมษายน 1955 ยาโดริกิได้รวมเข้ากับมัตสึดะ และมีการประกาศใช้กฎบัตรเมืองใหม่ในปี 1989 ซึ่งนำไปสู่ "มัตสึดะแพลน" (Matsuda Plan 21) ในปี 2001
สถานที่ท่องเที่ยว
กิจกรรมท่องเที่ยวในท้องถิ่น เช่น ตกปลาในแม่น้ำซางาวะ, เดินป่าบนเทือกเขาทันซาวะ, เล่นร่มร่อนและตั้งแคมป์, และเก็บบลูเบอร์รี่ ส้ม และมันเทศ สถานที่ท่องเที่ยวในท้องถิ่น เช่น เทศกาลในท้องถิ่น (มัตสึริ), สวนสมุนไพรมัตสึดะยามะ, พิพิธภัณฑ์เด็ก, หอธรรมชาติ, ทางรถไฟจิ๋ว, สวนสัตว์และสวนสุนัขยาโดริกิเพ็ตติ้ง, พื้นที่ตกปลายาโดริกิ, สนามกอล์ฟ 2 แห่ง, และออนเซนในศูนย์สุขภาพและสวัสดิการมัตสึดะ
เคลย์ตัน สแตนลีย์
เคลย์ตัน สแตนลีย์ (Clayton Stanley; 20 มกราคม ค.ศ. 1978 –) เป็นอดีตนักวอลเลย์บอลชายชาวอเมริกัน และเป็นอดีตสมาชิกทีมชาติสหรัฐ ในตำแหน่งตัวตีตรงข้าม
ประวัติ
เคลย์ตัน สแตนลีย์เป็นลูกชายของจอน สแตนลีย์ เป็นอดีตนักวอลเลย์บอลที่เข้าสู่หอเกียรติยศวอลเลย์บอล และได้เข้าร่วมการแข่งขันในกีฬาโอลิมปิกฤดูร้อน 1968 ที่เม็กซิโกซิตี สแตนลีย์เริ่มเล่นวอลเลย์บอลเมื่อตอนอายุ 14 ปี ต่อมาเขาได้เปลี่ยนมาเล่นบาสเกตบอลและโปโลน้ำ เนื่องจากโรงเรียนมัธยมของเขาไม่มีทีมวอลเลย์บอลชายในช่วงเวลานั้น และกลับมาเล่นวอลเลย์บอลอีกครั้งเมื่อตอนอายุ 17 ปี สแตนลีย์สำเร็จการศึกษาจากโรงเรียนมัธยมปลายไคเซอร์ในโฮโนลูลู และในระดับปริญญาตรีมหาวิทยาลัยฮาวาย วิทยาเขตมานัว ในปี ค.ศ. 1996 - ค.ศ. 2000 เขาลงเล่นกับทีมของมหาวิทยาลัยของเขา
สแตนลีย์ลงแข่งให้กับทีมชาติสหรัฐ ตั้งแต่ปี ค.ศ. 2001 โดยได้เข้าร่วมแข่งขันวอลเลย์บอลเวิลด์ลีก 2001 และในปีเดียวกันเขาเริ่มต้นอาชีพนักวอลเลย์บอลของเขาโดยเซ็นสัญญากับสโมสรพีเอโอเค เทสซาโลนีกี ในปี ค.ศ. 2002 สแตนลีย์ได้เป็นผู้เล่นหลักของทีมชาติสหรัฐในการแข่งขันเวิลด์คัพ 2003ในประเทศญี่ปุ่น และเขาได้เป็นผู้มีส่วนสำคัญในการพาทีมเข้ารับรางวัลชนะเลิศชิงแชมป์นอร์เซกา 2003 และเขาได้รับรางวัลผู้เล่นทรงคุณค่าในการแข่งขันครั้งนี้
ในการแข่งขันกีฬาโอลิมปิกฤดูร้อนในเอเธนส์ ซึ่งทีมชาติสหรัฐจบอันดับที่ 4 และสแตนลีย์เป็นผู้เล่นทำคะแนนสูงสุดอันดับที่ 7 โดยทำคะแนนรวมทั้งหมดได้รับ 97 คะแนน จากการตบ 73 คะแนน บล็อก 9 คะแนน และเสิร์ฟ 15 คะแนน และเสิร์ฟยอดเยี่ยมเป็นอันดับที่สองโดยเสิร์ฟเอซ 17 คะแนน
หลังจากจบกีฬาโอลิมปิกสแตนลีย์พร้อมด้วยลอยด์ บอลและทอมัส ฮอฟฟ์ได้ย้ายมาเล่นให้กับอิราคลีส เทสซาโลนีกี เขาได้รับรางวัลเหรียญเงินในซีอีวีแชมเปียนส์ลีก ฤดูกาล 2004–05 และสแตนลีย์ได้รับรางวัลผู้เล่นทำคะแนนสูงสุด และเสิร์ฟยอดเยี่ยม และในฤดูกาลต่อมาเขาได้รับเหรียญเงิน และได้รับรางวัลผู้เล่นทำคะแนนสูงสุดอีกด้วย หลังจากเขาย้ายไปยังสโมสรดีนาโม-ตัตตรันส์กัซคาซัน เขาได้รับรางวัลชนะเลิศในการแข่งขันซีอีวีแชมเปียนส์ลีก ฤดูกาล 2007–08 และยังได้รับรางวัลผู้เล่นทรงคุณค่า
ในปี ค.ศ. 2008 สแตนลีย์ได้เข้าร่วมการแข่งขันวอลเลย์บอลเวิลด์ลีก 2008 และได้รับรางวัลชนะเลิศจากการแข่งขันรายการนี้เป็นครั้งแรกในประวัติศาสตร์ ในปีเดียวกันเขาได้ลงแข่งขันกีฬาโอลิมปิกฤดูร้อนในปักกิ่ง เขาได้เป็นผู้มีส่วนสำคัญในการพาทีมชาติสหรัฐเข้ารับตำแหน่งชนะเลิศ และยังได้รับรางวัลผู้เล่นทรงคุณค่า ผู้เล่นทำคะแนนสูงสุด และเสิร์ฟยอดเยี่ยมในการแข่งขันครั้งนี้
ในปี ค.ศ. 2010 ทีมชาติสหรัฐจบอันดับที่ 6 ในการแข่งขันชิงแชมป์โลก 2010ที่ประเทศอิตาลี และเขายังได้รางวัลเสิร์ฟยอดเยี่ยมจากการแข่งขันรายการนี้ ในปี ค.ศ. 2011 - ค.ศ. 2012 เขารับหน้าที่เป็นหัวหน้าทีมสหรัฐ ในเดือนสิงหาคม ค.ศ. 2012 เขาได้เข้าร่วมการแข่งขันกีฬาโอลิมปิกฤดูร้อนในลอนดอนซึ่งทีมชาติสหรัฐได้ผ่านเข้าสู่รอบก่อนรอบชนะเลิศ แต่ได้พ่ายให้กับทีมชาติอิตาลีด้วยคะแนน 3–0 เซท
ในเดือนกรกฎาคม ค.ศ. 2012 สแตนลีย์ได้เซ็นสัญญากับสโมสรโลโคโมติฟโนโวซีบิสค์ แต่เนื่องจากบาดเจ็บที่หัวเข่าในโอลิมปิกลอนดอนเขาจึงไม่สามารถเข้าร่วมทีมได้ ในฤดูกาล 2013–14 เขาเล่นให้กับสโมสรซันโตรีซันเบิร์ดส์ในวี.พรีเมียร์ลีก และต่อมาในวันที่ 31 สิงหาคม ค.ศ. 2016 สแตนลีย์ได้ประกาศอำลาการเล่นวอลเลย์บอล
รายชื่อโรงเรียนในจังหวัดนครศรีธรรมราช
ภาพรวม
จังหวัดนครศรีธรรมราชมีโรงเรียนทั้งหมด 936 โรงเรียน โดยแบ่งตามสังกัดและอำเภอที่ตั้งดังนี้
สำนักงานคณะกรรมการการศึกษาขั้นพื้นฐาน
จังหวัดนครศรีธรรมราชมีโรงเรียนสังกัด สพฐ. จำนวน 752 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 71 โรงเรียน โรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชทั้ง 4 เขตจำนวน 677 โรงเรียน และโรงเรียนสังกัดสำนักบริหารงานการศึกษาพิเศษ 4 โรงเรียน
สำนักงานเขตพื้นที่การศึกษามัธยมศึกษานครศรีธรรมราช
สพม.นครศรีธรรมราช มีโรงเรียนในสังกัดจำนวน 71 โรงเรียน โดยจัดอยู่ใน 4 กลุ่มสหวิทยาเขต และ 13 สหวิทยาเขต ได้แก่
สำนักงานเขตพื้นที่การศึกษาประถมศึกษานครศรีธรรมราชเขต 1
สพป.นครศรีธรรมราช เขต 1 มีพื้นที่ครอบคลุม 4 อำเภอทางตอนกลางของจังหวัด ได้แก่อำเภอเมืองนครศรีธรรมราช อำเภอเฉลิมพระเกียรติ อำเภอพระพรหม และอำเภอลานสกา มีโรงเรียนในความรับผิดชอบจำนวน 110 โรงเรียน โดยแบ่งเป็นอำเภอเมืองนครศรีธรรมราช 58 โรงเรียน อำเภอลานสกา 21 โรงเรียน อำเภอพระพรหม 16 โรงเรียน และอำเภอเฉลิมพระเกียรติ 15 โรงเรียน
สำนักงานเขตพื้นที่การศึกษาประถมศึกษานครศรีธรรมราชเขต 2
สพป.นครศรีธรรมราช เขต 2 มีพื้นที่ครอบคลุม 8 อำเภอทางตะวันตกเฉียงใต้ของจังหวัด ได้แก่อำเภอฉวาง อำเภอช้างกลาง อำเภอถ้ำพรรณรา อำเภอทุ่งสง อำเภอทุ่งใหญ่ อำเภอนาบอน อำเภอบางขัน และอำเภอพิปูน มีโรงเรียนในความรับผิดชอบจำนวน 195 โรงเรียน โดยแบ่งเป็นอำเภอทุ่งสง 48 โรงเรียน อำเภอทุ่งใหญ่ 40 โรงเรียน อำเภอฉวาง 29 โรงเรียน อำเภอบางขัน 20 โรงเรียน อำเภอช้างกลาง 18 โรงเรียน อำเภอพิปูน 14 โรงเรียน อำเภอนาบอน 14 โรงเรียน และอำเภอถ้ำพรรณรา 12 โรงเรียน
สำนักงานเขตพื้นที่การศึกษาประถมศึกษานครศรีธรรมราชเขต 3
สพป.นครศรีธรรมราช เขต 3 มีพื้นที่ครอบคลุม 6 อำเภอทางตะวันออกเฉียงใต้ของจังหวัด ได้แก่อำเภอจุฬาภรณ์ อำเภอชะอวด อำเภอเชียรใหญ่ อำเภอปากพนัง อำเภอร่อนพิบูลย์ และอำเภอหัวไทร มีโรงเรียนในความรับผิดชอบจำนวน 232 โรงเรียน โดยแบ่งเป็นอำเภอชะอวด 52 โรงเรียน อำเภอปากพนัง 52 โรงเรียน อำเภอร่อนพิบูลย์ 39 โรงเรียน อำเภอหัวไทร 38 โรงเรียน อำเภอเชียรใหญ่ 32 โรงเรียน และอำเภอจุฬาภรณ์ 19 โรงเรียน
สำนักงานเขตพื้นที่การศึกษาประถมศึกษานครศรีธรรมราชเขต 4
สพป.นครศรีธรรมราช เขต 4 มีพื้นที่ครอบคลุม 5 อำเภอทางตอนเหนือของจังหวัด ได้แก่อำเภอขนอม อำเภอท่าศาลา อำเภอนบพิตำ อำเภอพรหมคีรี และอำเภอสิชล มีโรงเรียนในความรับผิดชอบจำนวน 133 โรงเรียน โดยแบ่งเป็นอำเภอท่าศาลา 46 โรงเรียน อำเภอสิชล 40 โรงเรียน อำเภอพรหมคีรี 18 โรงเรียน อำเภอขนอม 17 โรงเรียน และอำเภอนบพิตำ 12 โรงเรียน
องค์กรปกครองส่วนท้องถิ่น
จังหวัดนครศรีธรรมราชมีโรงเรียนสังกัดองค์กรปกครองส่วนท้องถิ่น 43 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดนครศรีธรรมราช (5 โรงเรียน) เทศบาลนครนครศรีธรรมราช (10 โรงเรียน) เทศบาลเมือง 3 แห่งได้แก่เทศบาลเมืองทุ่งสง (6 โรงเรียน) เทศบาลเมืองปากพนัง (6 โรงเรียน) และเทศบาลเมืองปากพูน (1 โรงเรียน) เทศบาลตำบล 10 แห่ง และองค์การบริหารส่วนตำบล 5 แห่ง
สำนักงานคณะกรรมการการศึกษาเอกชน
โรงเรียนเอกชนในจังหวัดนครศรีธรรมราชซึ่งสังกัดสำนักงานคณะกรรมการการศึกษาเอกชนมีจำนวน 139 โรงเรียน
โรงเรียนสาธิตมหาวิทยาลัยในกำกับสำนักงานคณะกรรมการการอุดมศึกษา
จังหวัดนครศรีธรรมราชมีโรงเรียนสาธิต 1 โรงเรียนได้แก่โรงเรียนสาธิตมหาวิทยาลัยราชภัฏนครศรีธรรมราช ตั้งอยู่ที่ตำบลท่างิ้ว อำเภอเมืองนครศรีธรรมราช เปิดสอนตั้งแต่ระดับชั้นเตรียมอนุบาลถึงประถมศึกษา
โรงเรียนกีฬาสังกัดมหาวิทยาลัยการกีฬาแห่งชาติ
โรงเรียนกีฬาจังหวัดนครศรีธรรมราช เป็นส่วนราชการในสังกัดมหาวิทยาลัยการกีฬาแห่งชาติ ตั้งอยู่ที่ตำบลหนองหงส์ อำเภอทุ่งสง จัดการศึกษาในระดับมัธยมศึกษาควบคู่กับการฝึกซ้อมกีฬา
อำเภอเมืองนครศรีธรรมราช
อำเภอเมืองนครศรีธรรมราชมี 126 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 1 จำนวน 58 โรงเรียน สังกัดสำนักงานคณะกรรมการการศึกษาเอกชน 43 โรงเรียน สังกัดเทศบาลนครนครศรีธรรมราช 12 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 8 โรงเรียน สังกัดองค์การบริหารส่วนจังหวัดนครศรีธรรมราช 1 โรงเรียน สังกัดเทศบาลเมืองปากพูน 1 โรงเรียน สังกัดเทศบาลตำบลท่าแพ 1 โรงเรียน สังกัดเทศบาลตำบลบางจาก 1 โรงเรียน และสังกัดมหาวิทยาลัยราชภัฏนครศรีธรรมราช 1 โรงเรียน
อำเภอขนอม
อำเภอขนอมมี 22 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 4 จำนวน 17 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 2 โรงเรียน สังกัดสำนักงานคณะกรรมการการศึกษาเอกชน 2 โรงเรียน และสังกัดองค์การบริหารส่วนจังหวัดนครศรีธรรมราช 1 โรงเรียน
อำเภอจุฬาภรณ์
อำเภอจุฬาภรณ์มี 23 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 3 จำนวน 19 โรงเรียน สังกัดองค์การบริหารส่วนจังหวัดนครศรีธรรมราช 2 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอฉวาง
อำเภอฉวางมี 39 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 2 จำนวน 29 โรงเรียน สังกัดสำนักงานคณะกรรมการการศึกษาเอกชน 7 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 2 โรงเรียน และสังกัดองค์การบริหารส่วนจังหวัดนครศรีธรรมราช 1 โรงเรียน
อำเภอเฉลิมพระเกียรติ
อำเภอเฉลิมพระเกียรติมี 18 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 1 จำนวน 15 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 2 โรงเรียน และสังกัดเทศบาลตำบลทางพูน 1 โรงเรียน
อำเภอชะอวด
อำเภอชะอวดมี 65 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 3 จำนวน 52 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 5 โรงเรียน สังกัดสำนักงานคณะกรรมการการศึกษาเอกชน 4 โรงเรียน สังกัดเทศบาลตำบลท่าประจะ 1 โรงเรียน สังกัดองค์การบริหารส่วนตำบลขอนหาด 1 โรงเรียน สังกัดองค์การบริหารส่ว่นตำบลเขาพระทอง 1 โรงเรียน และสังกัดองค์การบริหารส่วนตำบลบ้านตูล 1 โรงเรียน
อำเภอช้างกลาง
อำเภอช้างกลางมี 23 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 2 จำนวน 18 โรงเรียน สังกัดสำนักงานคณะกรรมการการศึกษาเอกชน 4 โรงเรียน และสังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 1 โรงเรียน
อำเภอเชียรใหญ่
อำเภอเชียรใหญ่มี 39 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 3 จำนวน 32 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 4 โรงเรียน และสังกัดสำนักงานคณะกรรมการการศึกษาเอกชน 3 โรงเรียน
อำเภอถ้ำพรรณรา
อำเภอถ้ำพรรณรามี 15 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 2 จำนวน 12 โรงเรียน สังกัดสำนักงานคณะกรรมการการศึกษาเอกชน 2 โรงเรียน และสังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 1 โรงเรียน
อำเภอท่าศาลา
อำเภอท่าศาลามี 59 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 4 จำนวน 46 โรงเรียน สังกัดสำนักงานคณะกรรมการการศึกษาเอกชน 9 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 3 โรงเรียน และสังกัดองค์การบริหารส่วนตำบลกลาย 1 โรงเรียน
อำเภอทุ่งสง
อำเภอทุ่งสงมี 78 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 2 จำนวน 48 โรงเรียน สังกัดสำนักงานคณะกรรมการการศึกษาเอกชน 14 โรงเรียน สังกัดเทศบาลเมืองทุ่งสง 6 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 5 โรงเรียน สังกัดสำนักบริหารงานการศึกษาพิเศษ 4 โรงเรียน และสังกัดมหาวิทยาลัยการกีฬาแห่งชาติ 1 โรงเรียน
style="background:#FFDDDD" อนุบาล-ประถมศึกษา-มัธยม
อำเภอทุ่งใหญ่
อำเภอทุ่งใหญ่มี 54 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 2 จำนวน 40 โรงเรียน สังกัดสำนักงานคณะกรรมการการศึกษาเอกชน 6 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 5 โรงเรียน สังกัดเทศบาลตำบลท่ายาง 1 โรงเรียน สังกัดเทศบาลตำบลทุ่งสัง 1 โรงเรียน และสังกัดองค์การบริหารส่วนตำบลกุแหระ 1 โรงเรียน
อำเภอนบพิตำ
อำเภอนบพิตำมี 16 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 4 จำนวน 12 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 2 โรงเรียน และสังกัดสำนักงานคณะกรรมการการศึกษาเอกชน 2 โรงเรียน
อำเภอนาบอน
อำเภอนาบอนมี 18 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 2 จำนวน 14 โรงเรียน สังกัดสำนักงานคณะกรรมการการศึกษาเอกชน 2 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 1 โรงเรียน และสังกัดเทศบาลตำบลนาบอน 1 โรงเรียน
อำเภอบางขัน
อำเภอบางขันมี 24 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 2 จำนวน 20 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 2 โรงเรียน และสังกัดสำนักงานคณะกรรมการการศึกษาเอกชน 2 โรงเรียน
อำเภอพรหมคีรี
อำเภอพรหมคีรีมี 24 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 4 จำนวน 18 โรงเรียน สังกัดสำนักงานคณะกรรมการการศึกษาเอกชน 3 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 2 โรงเรียน และสังกัดเทศบาลตำบลทอนหงส์ 1 โรงเรียน
อำเภอพระพรหม
อำเภอพระพรหมมี 21 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 1 จำนวน 16 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 3 โรงเรียน สังกัดเทศบาลตำบลนาสาร 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอพิปูน
อำเภอพิปูนมี 18 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 2 จำนวน 14 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 2 โรงเรียน และสังกัดสำนักงานคณะกรรมการการศึกษาเอกชน 2 โรงเรียน
อำเภอร่อนพิบูลย์
อำเภอร่อนพิบูลย์มี 53 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 3 จำนวน 39 โรงเรียน สังกัดสำนักงานคณะกรรมการการศึกษาเอกชน 8 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 5 โรงเรียน และสังกัดเทศบาลตำบลหินตก 1 โรงเรียน
อำเภอลานสกา
อำเภอลานสกามี 25 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 1 จำนวน 21 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 2 โรงเรียน และสังกัดสำนักงานคณะกรรมการการศึกษาเอกชน 2 โรงเรียน
อำเภอสิชล
อำเภอสิชลมี 54 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 4 จำนวน 40 โรงเรียน สังกัดสำนักงานคณะกรรมการการศึกษาเอกชน 10 โรงเรียน และสังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 4 โรงเรียน
อำเภอหัวไทร
อำเภอหัวไทรมี 47 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครศรีธรรมราชเขต 3 จำนวน 38 โรงเรียน สังกัดสำนักงานเขตพื้นที่การศึกษามัธยมศึกษานครศรีธรรมราช จำนวน 5 โรงเรียน และสังกัดสำนักงานคณะกรรมการการศึกษาเอกชน 4 โรงเรียน
แบทแมน: อาร์แคมซิตี
แบทแมน: อาร์แคมซิตี (Batman: Arkham City) เป็นวิดีโอเกมแนวแอกชั่นผจญภัยปี 2011 พัฒนาขึ้นโดย Rocksteady Studios และจัดจำหน่ายโดยWarner Bros. Interactive Entertainment สำหรับบนเครื่องเล่นเพลย์สเตชัน 3 ,เอกซ์บอกซ์ 360 และไมโครซอฟท์ วินโดวส์ จากบทประพันธ์ดีซีคอมิกส์ซุเปอร์ฮีโรเรื่อง แบทแมน เป็นภาคต่อจากวิดีโอเกมในปี 2009 แบทแมน: อาร์แคมอะไซลัม วางจำหน่ายไปทั่วโลกสำหรับคอนโซล เริ่มต้นในทวีปอเมริกาเหนือในวันที่ 18 ตุลาคม ค.ศ. 2011 พร้อมกับรุ่นไมโครซอฟท์ วินโดวส์ตามมาในวันที่ 22 พฤศจิกายน
เขียนโดยนักเขียนรุ่นเก๋าแบทแมน พอล ไดนิ พร้อมกับ พอล ครอกเกอร์ และเซฟตัน ฮิลล์ จากบทประพันธ์ของหนังสือการ์ตูนแฟรนไชส์mythos ในโครงเรื่องหลักของเกม แบทแมนถูกคุมขังในเมืองอาร์แคม เรือนจำซุปเปอร์ขนาดใหญ่ใหม่ล้อมรอบเมืองชุมชนแออัดเนื้อที่สมมุติในเมืองกอตแธม เขาต้องเปิดเผยความลับที่อยู่เบื้องหลังแผนการชั่วร้ายของอาร์กแฮม "โพรโทคอล 10" ขณะที่ผู้ต้องขังปกป้องจากอาชญากรกระฉ่อนอยู่ที่นั่น เกมตัวอักษรชั้นนำถูกเปล่งออกมาโดยส่วนใหญ่จากนักแสดง DC Animated Universe พร้อมกับเควิน คอนรอย และมาร์ค ฮามิลล์ ในบทบาทของการชดเชยเป็นแบทแมนและโจ๊กเกอร์ตามลำดับ เกมถูกนำเสนอจากมุมมองของบุคคลที่สามโดยมีเป้าหมายหลักเกี่ยวกับแบทแมนของความสามารถในการต่อสู้ ทักษะการลักลอบและนักสืบและแกดเจ็ตที่สามารถใช้ในการต่อสู้ทั้งสองและตรวจสอบข้อเท็จจริง อาร์แคมซิตี้ได้ขยายตัวคลังแสงของแบทแมนแกดเจ็ตและการโจมตีที่ต่อสู้และการมีโครงสร้างของโลกที่เปิดขึ้น และอนุญาตให้ผู้เล่นที่จะเสร็จสมบูรณ์ด้านการปฏิบัติการออกไปจากโครงเรื่องหลัก
เกมนี้ได้รับเปล่งเสียงวิจารณ์ โดยเฉพาะอย่างยิ่งการบรรยายของการออกแบบตัวละครและโลกและการต่อสู้ของแบทแมนและความสามารถนำทาง มันถูกผูกติดอยู่วิดีโอเกมอันดับสูงสุดแห่งปี 2011 ตามที่รวบรวมบทความMetacritic และผู้รับของรางวัลหลายรางวัลไดแก่ เกมแห่งปี ,เกมแนวแอกชั่นที่ดีที่สุด ,เกมแอกชั่นผจญภัยที่ดีที่สุด ,เกมผจญภัยที่ดีที่สุด และคะแนนต้นฉบับที่ดีที่สุดจากสื่อมวลชนที่แตกต่างกัน
คอนคาแคฟโกลด์คัพ 2021
คอนคาแคฟโกลด์คัพ 2021 (2021 CONCACAF Gold Cup) เป็นการแข่งขันคอนคาแคฟโกลด์คัพครั้งที่ 16 ซึ่งเป็นการแข่งขันชิงแชมป์ฟุตบอลชายทีมชาติที่จัดขึ้นทุก ๆ สองปีโดยสมาพันธ์ฟุตบอลอเมริกาเหนือ อเมริกากลาง และแคริบเบียนหรือคอนคาแคฟ
กำหนดการเดิมจะแข่งขันระหว่างวันที่ 2 ถึง 25 กรกฎาคม ค.ศ. 2021 แต่ต่อมาได้เลื่อนไปแข่งขันระหว่างวันที่ 10 กรกฎาคมถึง 1 สิงหาคม เม็กซิโกเป็นแชมป์เก่าที่จะต้องมาป้องกันแชมป์ในครั้งนี้ นี่เป็นครั้งแรกที่ผู้ช่วยผู้ตัดสินวิดีโอ (VAR) จะถูกนำมาใช้ในคอนคาแคฟโกลด์คัพ
สหรัฐชนะเลิศโกลด์คัพเป็นสมัยที่ 7 หลังเอาชนะเม็กซิโก 1–0 ในนัดชิงชนะเลิศ
ทีมที่ผ่านเข้ารอบ
มีทีมที่ผ่านเข้าสู่รอบสุดท้ายโดยอัตโนมัติผ่านทางคอนคาแคฟเนชันส์ลีก ฤดูกาล 2019–20 ทั้งหมด 12 ทีม ประกอบด้วย 4 ทีมชนะเลิศของแต่ละกลุ่มในลีกเอ, 4 ทีมรองชนะเลิศของแต่ละกลุ่มในลีกเอ และ 4 ทีมชนะเลิศของแต่ละกลุ่มในลีกบี
มี 12 ทีมที่ต้องเข้าร่วมแข่งขันคอนคาแคฟโกลด์คัพ 2021 รอบคัดเลือก (GCQ) โดยอิงจากผลงานในคอนคาแคฟเนชันส์ลีก ฤดูกาล 2019–20 ทีมเหล่านั้นประกอบไปด้วย 4 ทีมที่จบอันดับที่สามของแต่ละกลุ่มในลีกเอ, 4 ทีมรองชนะเลิศของแต่ละกลุ่มในลีกบี และ 4 ทีมชนะเลิศของแต่ละกลุ่มในลีกซี
ตามรูปแบบการแข่งขันเดิมที่ประกาศเมื่อเดือนกันยายน ค.ศ. 2019 จะมี 4 ทีมที่ผ่านเข้าสู่รอบสุดท้ายด้วยวิธีการคัดเลือก อย่างไรก็ตาม ในเดือนกันยายน ค.ศ. 2020 คอนคาแคฟประกาศว่าทีมชนะเลิศเอเชียนคัพ 2019 และเจ้าภาพฟุตบอลโลก 2022 อย่างกาตาร์ จะได้รับเชิญให้เข้าร่วมแข่งขันในปี 2021 และ 2023 ทำให้จะมีเพียง 3 ทีมเท่านั้นที่ผ่านเข้ารอบด้วยวิธีการคัดเลือก
วันที่ 9 กรกฎาคม ค.ศ. 2021 คอนคาแคฟประกาศว่ากือราเซา ซึ่งเดิมผ่านเข้ารอบในฐานะทีมรองชนะเลิศกลุ่มดีในลีกเอ จะไม่ได้เข้าร่วมแข่งขันเนื่องจากมีบุคลากรติดเชื้อโควิด-19 เป็นจำนวนมาก พวกเขาจึงถูกแทนที่ด้วยกัวเตมาลาซึ่งเป็นทีมที่มีอันดับดีที่สุดที่ไม่ได้ผ่านเข้ารอบในตอนแรก
สนาม
วันที่ 13 เมษายน ค.ศ. 2021 คอนคาแคฟประกาศว่านัดชิงชนะเลิศจะแข่งขันกันในวันที่ 1 สิงหาคม ค.ศ. 2021 ที่สนามกีฬาอะลีจันต์ในพาราไดซ์ สหรัฐ วันที่ 22 เมษายน คอนคาแคฟประกาศว่าการแข่งขันจะขึ้นใน 8 เมืองทั่วสหรัฐ
การจับสลาก
การจับสลากรอบแบ่งกลุ่มเกิดขึ้นที่ไมอามีเมื่อวันที่ 28 กันยายน ค.ศ. 2020 เวลา 20 นาฬิกา (UTC−4) พร้อมกับการจับสลากรอบคัดเลือก (preliminary round) นี่เป็นครั้งแรกที่มีการจับสลากในรอบแบ่งกลุ่มของโกลด์คัพ ทีมต่าง ๆ ถูกแบ่งลงในโถโดยอิงตามอันดับคอนคาแคฟเมื่อเดือนสิงหาคม ค.ศ. 2020 สี่ทีมในโถแรกจะถูกกำหนดให้เป็นทีมวางโดยอัตโนมัติ (เม็กซิโกในกลุ่มเอ, สหรัฐในกลุ่มบี, คอสตาริกาในกลุ่มซี และฮอนดูรัสในกลุ่มดี) ทีมรับเชิญอย่างกาตาร์ถูกวางในโถ 4 และอยู่ในกลุ่มดีโดยอัตโนมัติ ซึ่งกลุ่มนี้จะแข่งขันกันเป็นลำดับสุดท้าย ทั้งนี้เพื่อเปิดโอกาสให้กาตาร์ได้เข้าร่วมแข่งขันในโกปาอาเมริกา 2021 แม้ว่าในภายหลังพวกเขาจะถอนตัวจากการแข่งขันรายการนั้นก็ตาม
ทีมวาง
นี่คือการจัดอันดับทีมวางแบ่งตามโถต่าง ๆ (อิงจากอันดับคอนคาแคฟในเดือนสิงหาคม ค.ศ. 2020 ทีมตัวเอียง คือทีมที่ชนะในรอบคัดเลือกซึ่งยังไม่รู้อันดับในตอนที่วางทีม):
ผลการจับสลากและกำหนดการแข่งขัน
ผลการจับสลากรอบแบ่งกลุ่มออกมาเป็นดังนี้ (ทีมตัวเอียง คือทีมที่ชนะในรอบคัดเลือกซึ่งยังไม่รู้ว่าเป็นทีมใดในตอนที่จับสลาก):
กลุ่มเอ
<section begin=A2 /><section end=A2 /> <section begin=A1 /><section end=A1 />
<section begin=A3 /><section end=A3 /> <section begin=A4 /><section end=A4 />
<section begin=A5 /><section end=A5 /> <section begin=A6 /><section end=A6 />
กลุ่มบี
<section begin=B1 /><section end=B1 /> <section begin=B2 /><section end=B2 />
<section begin=B3 /><section end=B3 /> <section begin=B4 /><section end=B4 />
<section begin=B5 /><section end=B5 /> <section begin=B6 /><section end=B6 />
กลุ่มซี
<section begin=C1 /><section end=C1 /> <section begin=C2 /><section end=C2 />
<section begin=C5 /><section end=C5 /> <section begin=C6 /><section end=C6 />
กลุ่มดี
<section begin=D1 /><section end=D1 /> <section begin=D2 /><section end=D2 />
<section begin=D3 /><section end=D3 /> <section begin=D4 /><section end=D4 />
<section begin=D5 /><section end=D5 /> <section begin=D6 /><section end=D6 />
รอบแพ้คัดออก
ในรอบแพ้คัดออก ถ้าผลจบลงด้วยการเสมอในเวลาต่อปกติ ต้องแข่งขันต่อในช่วงต่อเวลาพิเศษ (แข่งกันสองช่วง ช่วงละ 15 นาที) ซึ่งแต่ละทีมจะมีโอกาสเปลี่ยนตัวสำรองเป็นคนที่หกได้ ถ้าจบช่วงต่อเวลาพิเศษแล้วยังคงเสมอกัน ต้องตัดสินด้วยการยิงลูกโทษ
การแข่งขันครั้งนี้ไม่มีการชิงอันดับที่สามเช่นเดียวกันกับทุกทัวร์นาเมนต์นับตั้งแต่ปี 2005 (ยกเว้นปี 2015)
เวลาทั้งหมดที่ระบุใช้เขตเวลาตะวันออก (UTC−04:00)
รอบรองชนะเลิศ
<section begin=SF1 /><section end=SF1 /> <section begin=SF2 /><section end=SF2 />
คัง ซึล-กี
คัง ซึล-กี (강슬기; เกิด 10 กุมภาพันธ์ ค.ศ. 1994) หรือชื่อในการแสดงว่า ซึลกี เป็นนักร้องชาวเกาหลีใต้ รู้จักกันในฐานะสมาชิกของเกิร์ลกรุปเกาหลีใต้ เรดเวลเวต สังกัดเอสเอ็มเอนเตอร์เทนเมนต์
ชีวิตช่วงแรกและการศึกษา
คัง ซึล-กี เกิดเมื่อวันที่ 10 กุมภาพันธ์ ค.ศ. 1994 ที่อันซัน จังหวัดคย็องกี เธอเข้าเรียนระดับประถมศึกษาที่โรงเรียนประถมศึกษาอันซันโฮว็อน ระดับมัธยมศึกษาที่โรงเรียนมัธยมบย็อลมัง และระดับมัธยมศึกษาตอนปลายที่โรงเรียนมัธยมศิลปะการแสดงโซล เธอสามารถพูดได้ทั้งภาษาเกาหลีและภาษาญี่ปุ่น
2014–ปัจจุบัน: เรดเวลเวตและกิจกรรมเดี่ยว
ซึลกีเปิดตัวอย่างเป็นทางการกับเรดเวลเวต เมื่อวันที่ 1 สิงหาคม ค.ศ. 2014 ด้วยซิงเกิล "แฮปปีเนส"
ในเดือนมกราคม ค.ศ. 2015 เธอได้รับบทนำในละครเพลงเรื่อง สคูลออซ ในบทโดโรธี เกล ตั้งแต่เดือนเมษายนถึงพฤษภาคม เธอเข้าร่วมในรายการวาไรตีโชว์ ออฟทูสกูล ที่ออกอากาศทางช่องเจทีบีซี
วันที่ 18 พฤศจิกายน ซึลกีร้องเพลง "ยู, จัสต์ไลก์แดต" ประกอบซีรีส์สำหรับเกม เบลดแอนด์โซล ต่อมาในวันที่ 30 ธันวาคม ซึลกีกับเวนดี และศิลปินคนอื่น ๆ ในเอสเอ็ม ออกซิงเกิล "ซาวด์ออฟยัวร์ฮาร์ต" ซึ่งเป็นเพลงเพื่อการกุศลในโปรเจ็กต์ของเอสเอ็มสเตชัน
ในเดือนมกราคม ค.ศ. 2017 เธอออกซิงเกิล "ไอแคนโอนลีซียู" ร่วมกับเวนดี ประกอบละครทางช่องเคบีเอส2เรื่อง ฮวารัง บัลลังก์วังบุปผา ต่อมาในวันที่ 22 มกราคม เธอได้ร่วมงานกับเยซ็อง สมาชิกวงซูเปอร์จูเนียร์ ในเพลง "ดาร์ลิงยู" ในโปรเจ็กต์ของเอสเอ็มสเตชัน
Bicrisia
Bicrisia เป็นสกุลของไบรโอซัวที่อยู่ในวงศ์ Crisiidae
สกุลนี้พบว่ามีการกระจายเกือบทั่วโลก
สปีชีส์ในสกุลนี้ ได้แก่:
อายาเมะ (เก็นโซซุยโคเด็น)
อายาเมะ (อังกฤษ: Ayame) เป็นตัวละครจากเกมเก็นโซซุยโคเด็น ปรากฏตัวออกมาในภาค III
ข้อมูลส่วนตัว
ชื่อ: อายาเมะ ดวงดาวประจำตัว: จิเคียว (Chikyou) บ้านเกิด: ไม่ปรากฏ อายุ: 25 ปี เผ่าพันธุ์: มนุษย์ รูนที่ถือครอง: ไม่ปรากฏ ครอบครัว: ไม่ปรากฏ สถานะ: นินจา สถานที่อยู่ปัจจุบัน: ไม่ปรากฏ สงครามที่เข้าร่วม: สงครามทูตแห่งเพลิงครั้งที่สอง
ประวัติ
อายาเมะเป็นนินจา และเป็นสมาชิกขององค์กรเงา (Dark Wind Organization) ได้ติดตามไล่ล่าวาทาริ ผู้ทรยศตามคำสั่งขององค์กรเงา เธอพบกับวาทาริอีกครั้งในกองทัพ ทั้งคู่ได้ทำการประลองฝีมือกันโดยที่วาทาริเป็นผู้ชนะ เขาจึงทำการตกลงกับอายาเมะว่าจะต้องไม่ยุ่งกับเขาจนว่าสงครามจะสิ้นสุดลง
ภายหลังสงครามสิ้นสุดลง อายาเมะได้หายตัวไปอย่างลึกลับ คาดว่ายังตามไล่ล่าวาทาริตามคำสั่งขององค์กรเงาอยู่
Antarctothoa
Antarctothoa เป็นสกุลของไบรโอซัวที่อยู่ในวงศ์ Hippothoidae
สปีชีส์ในสกุลนี้พบทางตอนใต้ของ ซีกโลกใต้
สปีชีส์ในสกุลนี้ ได้แก่:
สาธารณรัฐสเปน
สาธารณรัฐสเปน (Spanish Republic) สามารถหมายถึง
Arachnidiidae
Arachnidiidae เป็นวงศ์ของไบรโอซัวที่อยู่ในอันดับ Ctenostomatida
สปีชีส์ในสกุลนี้ ได้แก่:
หลอดเลือดแดงด้านบนขององคชาต
หลอดเลือดแดงด้านบนขององคชาต (Dorsal artery of the penis) เป็นแขนงของหลอดเลือดแดงหว่างขาใน ซึ่งสูงขึ้นไประหว่างขาขององคชาตและแนวประสานกระดูกเชิงกราน และเจาะพังผืดด้านล่างของกะบังลมองคชาตและท่อปัสสาวะ (Urogenital diaphragm) ผ่านระหว่างเส้นเอ็นพยุงองคชาตสองชั้น และผ่านต่อไปยังด้านบนขององคชาตไปยังหัวองคชาต โดยจะแยกออกเป็นสองแขนงเพื่อลำเลียงเลือดไปยังส่วนหัวและส่วนหนังหุ้มปลายองชาต
บนองคชาต มันฝังอยู่ระหว่างเส้นประสาทด้านบนและหลอดเลือดดำด้านบนลึก
มันหล่อเลี้ยงผิวหนังและปลอกเส้นใยของกล้ามเนื้อคอร์ปัสคาเวอร์โนซัม ส่งแขนงไปยังปลอกที่ถูกเชื่อมประสานด้วยหลอดเลือดแดงลึกขององคชาต
อ้างอิง
บทความนี้รวมเอาข้อความในสาธารณสมบัติจากหนังสือเกรย์อนาโตมีพิมพ์ครั้งที่ 20 (1918)
รายชื่อแหล่งมรดกโลกในประเทศเอริเทรีย
สถานที่ที่ได้ขึ้นบัญชีรายชื่อเบื้องต้น
ประเทศเอริเทรียมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 1 แห่ง
วัดต้นพยอม
วัดต้นพยอม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปาดังเบซาร์ อำเภอสะเดา จังหวัดสงขลา อยู่ห่างจากด่านปาดังเบซาร์ ด่านพรมแดนไทยมาเลเซียประมาณ 800 เมตร  โดยมีพระปลัดบุญมี คุณากโร เป็นเจ้าอาวาส
วัดต้นพยอมตั้งวัดเมื่อวันที่ 26 พฤษภาคม พ.ศ. 2520 อุโบสถของวัด ได้มีการวางศิลาฤกษ์เมื่อวันที่ 1 มีนาคม พ.ศ. 2563
วัดต้นพยอมเป็นที่ตั้งของศูนย์การศึกษาพระพุทธศาสนาวันอาทิตย์ กรมการศาสนา กระทรวงวัฒนธรรม เป็นที่ประดิษฐานพระบรมสารีริกธาตุ (อัญเชิญจากประเทศอินเดีย พุทธชยันตี 2600 ปี) ศูนย์อบรมวิปัสสนากรรมฐานเยาวชน (ค่ายคุณธรรม) และเป็นที่ตั้งสำนักงานเจ้าคณะตำบล วัดมีการกิจกรรมทางพระพุทธศาสนาตลอดปี มีเครือค่ายองค์กรที่เข้าร่วมกิจกรรม อาทิ โรงเรียน (5 โรงเรียน) ชุมชน และส่วนงานราชการ กิจกรรมบรรพชาสามเณรภาคฤดูร้อน ตั้งแต่ พ.ศ. 2549 ถึง ปัจจุบัน
หลอดเลือดแดงลึกขององคชาต
หลอดเลือดแดงลึกขององคชาต (Deep artery of the penis หรือ Artery to the corpus cavernosum) เป็นแขนงหนึ่งของหลอดเลือดแดงหว่างขาใน เป็นผลมาจากหลอดเลือดขณะที่มันตั้งอยู่ระหว่างสองพังผืดของกะบังลมองคชาตและท่อปัสสาวะ (Urogenital diaphragm) (ช่องฝีเย็บลึก)
มันทิ่มเข้าไปในพังผืดด้านล่างและเข้าสู่ขาขององคชาตอย่างเอียง ๆ ผ่านไปยังตรงกลางของคอร์ปัสคาเวอร์โนซัม ซึ่งมีการแตกแขนงกระจายออก
อ้างอิง
บทความนี้รวมเอาข้อความในสาธารณสมบัติจากหนังสือเกรย์อนาโตมีพิมพ์ครั้งที่ 20 (1918)
เหตุฆาตกรรมด้วยไซยาไนด์ พ.ศ. 2566
'''เหตุฆาตกรรมด้วยไซยาไนด์ พ.ศ. 2566 หรือเป็นที่รู้จักในชื่อ เหตุแอม ไซยาไนด์''' เป็นเหตุฆาตกรรมที่ยังสรุปไม่ได้ ด้วยการวางยาไซยาไนด์ในอาหาร ทำให้มีผู้เสียชีวิต 14 ราย ผู้ก่อเหตุเป็นอดีตภรรยาของตำรวจชั้นยศสูง และถูกจับกุมด้วยข้อหาฆ่าผู้อื่นโดยไตร่ตรองไว้ก่อนและลักทรัพย์โดยใช้ยานพาหนะ
เบื้องหลัง
ผู้ช่วยศาสตราจารย์ ดร.อานนท์ ศักดิ์วรวิชญ์ คณะสถิติประยุกต์ สถาบันบัณฑิตพัฒนบริหารศาสตร์ เทียบเคียงเหตุฆาตกรรมต่อเนื่องที่ผู้ชายเป็นผู้ก่อเหตุในประเทศไทยอย่างบุญเพ็งหีบเหล็ก หรือสมคิด พุ่มพวง ซึ่งพฤติการณ์ชี้ว่ามีแรงจูงใจทางเพศ ขณะที่ฆาตกรต่อเนื่องที่เป็นผู้หญิงมักมีแรงจูงใจด้านเงินมากกว่า รองศาสตราจารย์ พ.ต.ท.ดร.กฤษณพงค์ พูตระกูล ผู้ช่วยอธิการบดีคณะอาชญาวิทยาและการบริหารงานยุติธรรม มหาวิทยาลัยรังสิต กล่าวว่าไม่ค่อยพบเหตุฆาตกรรมด้วยการวางยามากนัก และญาติไม่ทราบว่าผู้เสียชีวิตถูกวางยา จึงไม่มีการชันสูตรพลิกศพ
เหตุการณ์
เรียงตามลำดับการเสียชีวิต พบผู้เสียชีวิตรายแรกที่มีลักษณะเหตุการณ์คล้ายเคียงกันเมื่อวันที่ 22 สิงหาคม พ.ศ. 2563 ด้วยภาวะหัวใจวายที่จังหวัดนครปฐม มีความสัมพันธ์คือการกู้ยืมเงินกับผู้ก่อเหตุ รายที่สองเมื่อวันที่ 25 พฤศจิกายน พ.ศ. 2563 เป็นหนึ่งในสมาชิก "วงแชร์" และได้รับยาลดน้ำหนักจากผู้ก่อเหตุซึ่งติดหนี้เธอหลักแสนบาท รายที่ห้า ร.ต.อ.หญิง กานดาฯ หนึ่งในสมาชิกวงแชร์ เสียชีวิตด้วยระบบไหลเวียนโลหิตและการหายใจล้มเหลว รายที่เจ็ดในจังหวัดสมุทรสาครเมื่อวันที่ 10 สิงหาคม พ.ศ. 2565 รจรินทร์ฯ เสียชีวิตด้วยภาวะเลือดเป็นกรดหลังรับถุงอาหารจากผู้อื่นและเกิดอาการชัก เธอเป็นหนึ่งในสมาชิกวงแชร์ รายที่เก้า กรรณิการ์ฯ เสียชีวิตเมื่อเดือนกันยายน พ.ศ. 2565 หลังพบกับผู้ก่อเหตุที่จังหวัดราชบุรีและมีการสลับเปลี่ยนมานั่งบนรถยนต์ของผู้ก่อเหตุ รายที่ 11 สุทธิศักดิ์ฯ สามีนอกสมรส เสียชีวิตด้วยภาวะหัวใจเต้นผิดจังหวะ สร้อยคอทองคำ พระเครื่อง และเงินสดจำนวนหนึ่งสูญหาย รายที่ 12 พ.ต.ต.หญิง รายหนึ่งเดินทางไปไหว้พระที่บริเวณพระปฐมเจดีย์ จากนั้นเกิดอาการชักเกร็งไม่ได้สติและเสียชีวิตในเวลาต่อมา เงินสดและเงินในบัญชีธนาคารถูกถอนออกไป รายที่ 13 ศิริพร ขันวงษ์ ท้าวแชร์ในวง หมดสติเมื่อเดือนเมษายน พ.ศ. 2566 กล้องวงจรจับภาพเธอถือถุงพลาสติกมีปลาอยู่ข้างในเพื่อนำไปปล่อยริมแม่น้ำ ขณะที่สรารัตน์ซึ่งไปด้วยกันละทิ้งเธอและหนีไปพร้อมด้วยทรัพย์สินมีค่าจำนวนหนึ่งไป แม้ส่วนใหญ่จะเสียชีวิต แต่มีบุคคลหนึ่งรอดชีวิตได้ด้วยการเข้าถึงการช่วยเหลือทางการแพทย์อย่างรวดเร็ว พล.ต.อ. สุรเชษฐ์ หักพาล กล่าวว่าบุคคลนี้จะเป็นพยานสำคัญในคดีนี้
เมื่อวันที่ 19 เมษายน พ.ศ. 2566 ญาติของศิริพรเข้าร้องทุกข์กล่าวโทษกับกองบัญชาการตำรวจสอบสวนกลางให้มีการโอนการสืบสวนการเสียชีวิตของเธอที่สงสัยว่าอาจถูกสรารัตน์วางยาจากตำรวจท้องถิ่นเพราะกังวลถึงความเป็นไปได้ในการแทรกแทรงรูปคดีหากพิจารณาว่าสามีของผู้ก่อเหตุเป็นตำรวจชั้นยศสูง ตำรวจสังกัดกองบังคับการปราบปรามเข้าจับกุมสรารัตน์เมื่อวันที่ 25 เมษายน พ.ศ. 2566 โดยเชื่อว่าผู้ก่อเหตุวางไซยาไนด์ลงไปในอาหารให้ผู้เสียชีวิตรับประทาน สรารัตน์ปฏิเสธข้อกล่าวหาของตำรวจ แต่ยอมรับว่าเธอเป็นคนสุดท้ายที่อยู่กับศิริพรจริง
เหตุจูงใจ
พล.ต.อ. สุรเชษฐ์ หักพาล รองผู้บัญชาการตำรวจแห่งชาติ ระบุในชั้นต้นว่าเหตุจูงใจอาจเป็นการหวังประสงค์ให้ได้มาซึ่งทรัพย์สิน โดยชี้ให้เห็นว่าเป้าหมายของผู้ก่อเหตุส่วนใหญ่คือบุคคลที่มีความสัมพันธ์กับตำรวจ
เอาดีคัพ
เอาดี้คัพ เป็นทัวร์นาเมนต์ฟุตบอลปรีซีซั่นแข่งขันสองวันที่จัดขึ้นทุกๆสองปีที่มีสี่ทีม, และเปิดฉากที่ อัลลิอันซ์อาเรนา ใน มิวนิก, เยอรมนี, ก่อนที่จะเริ่มต้นฤดูกาลของ บุนเดิสลีกา.
ประวัติ
เอาดี้คัพจัดขึ้นเป็นครั้งแรกในปี ค.ศ. 2009 โดยได้รับการจัดและส่งเสริมโดยผู้ผลิตรถยนต์ เอาดี้ เพื่อเฉลิมฉลองครบรอบ 100 ปีของการค้าขายและได้รับรางวัลชนะเลิศโดยทีมเจ้าภาพ บาเยิร์นมิวนิก. ครั้งนั้นได้จัดขึ้นในสถานที่ของ ฟรานซ์-เบคเค่นเบาเออร์-คัพ, ซึ่งเกิดขึ้นในปี ค.ศ. 2007, ค.ศ. 2008 และ ค.ศ. 2010. ครั้งที่สองของเอาดี้คัพเกิดขึ้นในปี ค.ศ. 2011 และได้รับรางวัลทีมชนะเลิศโดยทีมจากสเปน บาร์เซโลนา. บาเยิร์นมิวนิก ชนะเลิศเอาดี้คัพของพวกเขาเป็นครั้งที่สองในปี ค.ศ. 2013 ด้วยการเอาชนะ 2–1 เหนือทีม แมนเชสเตอร์ซิตี.
ตำบลไชยวาน
ตำบลไชยวาน เป็นตำบลหนึ่งในสี่ตำบลของอำเภอไชยวาน จังหวัดอุดรธานี
เอาดีคัพ
ผลงานโดยทีม
เอาดีคัพเป็นเจ้าภาพโดย บาเยิร์นมิวนิก, และ มิลาน เป็นทีมเดียวที่เข้าร่วมการแข่งขันในถ้วยเอาดีคัพทั้ง 3 ครั้ง. บาร์เซโลนา ถูกรับเชิญมาในปี ค.ศ. 2011 และได้รับรางวัลชนะเลิศในการมีส่วนร่วมในการแข่งขันของพวกเขา.
ตำบลไชยวาน
การปกครองส่วนภูมิภาค
ตำบลไชยวาน แบ่งการปกครองออกเป็น 17 หมู่บ้านได้แก่
รายชื่อแหล่งมรดกโลกในประเทศแองโกลา
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศแองโกลาทั้งสิ้น 1 แหล่ง ประกอบด้วยแหล่งมรดกโลกทางวัฒนธรรม 1 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศแองโกลามีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 13 แห่ง
ตำบลบ้านกลาง (อำเภอเมืองลำพูน)
บ้านกลาง เป็นตำบลหนึ่งในอำเภอเมืองลำพูน จังหวัดลำพูน มีพื้นที่ประมาณ 18 ตารางกิโลเมตร พื้นที่ทั้งหมดอยู่ในความรับผิดชอบของเทศบาลตำบลบ้านกลาง พื้นที่ประมาณร้อยละ 80 ของนิคมอุตสาหกรรมภาคเหนือ และพื้นที่บางส่วนของนิคมอุตสาหกรรมลำพูน ตั้งอยู่ในตำบลบ้านกลาง โดยมีบริษัท ห้าง ร้าน และโรงงานอุตสาหกรรมทั้งหมดกว่า 300 แห่ง ทั้งในและนอกเขตนิคมอุตสาหกรรม เทศบาลตำบลบ้านกลางเป็นองค์การปกครองส่วนท้องถิ่นที่จัดเก็บภาษีได้มากที่สุดในจังหวัดลำพูน และได้รับรางวัลความพยายามในการจัดเก็บรายได้ พ.ศ. 2551
ประวัติ
ในอดีต หัวเมืองเล็ก ๆ บริเวณที่ราบลุ่มแม่น้ำกวง ด้านทิศตะวันออกเฉียงเหนือ ของอำเภอเมืองลำพูน จังหวัดลำพูน ซึ่งเคยเป็นแหล่งพื้นที่เกษตรกรรม ที่ ดึงดูดประชาชนจากถิ่นอื่นเข้ามา ค้าขาย และแลกเปลี่ยนสินค้า จนกระทั่งกลายเป็นศูนย์กลางของเดินทาง และเป็นจุดเชื่อมการติดต่อระหว่างหมู่บ้าน และตัวเมือง ด้วยเหตุนี้ชุมชนดังกล่าว จึงถูกขนานนามว่า “บ้านกลาง” ตำบลบ้านกลางในปัจจุบัน มีพื้นที่ทั้งหมดประมาณ 18 ตารางกิโลเมตร อยู่ห่างจากอำเภอเมืองลำพูน ประมาณ 10 กิโลเมตร
หมู่บ้าน
ตำบลบ้านกลางแบ่งออกเป็น 12 หมู่บ้าน ได้แก่
ประชากร
จำนวนประชาชนในตำบลบ้านกลาง พ.ศ. 2559 มีจำนวน 10,725 คน แยกเป็นชาย 4,988 คน หญิง 5,737 คน ความหนาแน่นของประชากร 595.8 คนต่อตารางกิโลเมตร ในตำบลบ้านกลางมีประชากรต่างถิ่นเข้ามาอาศัยอยู่เป็นจำนวนมาก ส่วนใหญ่เป็นพนักงานในโรงงานอุตสาหกรรมต่างๆ รวมทั้งหมดกว่า1แสนคน
วัดพระเงิน
วัดพระเงิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านหัวคูนอก ตำบลบางม่วง อำเภอบางใหญ่ จังหวัดนนทบุรี
วัดพระเงินสร้างเมื่อประมาณปี พ.ศ. 2364 ผู้ริเริ่มสร้างคือ พระอาจารย์เสือ วัดได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2516 ในสมัยหลวงปู่คล้ามหรือเจ้าอธิการคร้าม อินทสโร เป็นเจ้าอาวาส ท่านได้ก่อตั้งโรงเรียนปริยัติธรรมอินทสโรหรือโรงเรียนวัดพระเงิน สร้างขึ้นเมื่อปี พ.ศ. 2483
วัดพระเงินมีหอไตรเก่าแก่ เป็นอาคารไม้ ตัวหอขนาด 2 ห้อง ตั้งอยู่เหนือคานและเสาคอนกรีตเสริมเหล็กซึ่งปักอยู่กลางสระน้ำ มีเฉลียงโดยรอบ หลังคาเป็นชั้นซ้อนกัน 2 ชั้น ประดับด้วยเครื่องลำยอง ไม้จำหลักปิดทอง ประดับกระจกหน้าบันไม้กระดานเรียบ
หลวงปู่คล้ามเป็นพระเกจิอาจารย์ ท่านเริ่มสร้างวัตถุมงคลเมื่อประมาณปี พ.ศ. 2435 โดยส่วนมากเป็นพิมพ์พระสมเด็จ รวมถึงพิมพ์อื่น เช่น พระสมเด็จหลังยันต์เต่า หลังยันต์นะมหาอุด หลังยันต์ตุ๊กตา หลังยันต์น้ำเต้า และหลังเรียบ พระปิดตา หลังยันต์นะมหาอุด พิมพ์สมาธิแขนหักศอก หลังยันต์นะมหาอุตน์ และหลังยันต์เต่า พระพิมพ์ห้าเหลี่ยม หลังยันต์เต่า ส่วนมากมักจะเป็นเนื้อผงใบลาน และล็อกเกตหลวงปู่คล้าม (สร้างเพียงไม่กี่ชิ้น) ด้านพุทธคุณ วัตถุมงคลของท่านเด่นทางด้านเมตตามหาเสน่ห์ โชคลาภ แคล้วคลาด เป็นเยี่ยม
Aetea
Aetea เป็นสกุลของไบรโอซัวที่อยู่ในวงศ์ Aeteidae
สปีชีส์ในสกุลนี้ ได้แก่:
สโมสรฟุตบอลแชมร็อกโรเวอส์
สโมสรฟุตบอลแชมร็อกโรเวอส์ (Cumann Peile Ruagairí na Seamróige) เป็นสโมสรฟุตบอลไอร์แลนด์ ตั้งอยู่ที่เมืองทัลลักต์ในเทศมณฑลเซาท์ดับลิน ปัจจุบันทีมชุดใหญ่ของสโมสรกำลังแข่งขันในลีกของไอร์แลนด์พรีเมียร์ดิวิชัน แชมร็อกโรเวอส์เป็นสโมสรฟุตบอลที่ประสบความสำเร็จมากที่สุดในประเทศไอร์แลนด์ โดยชนะเลิศลีกไอร์แลนด์ 17 สมัย และเอฟเอไอคัพ 25 สมัย แชมร็อกเป็นสโมสรที่มีผู้เล่นติดทีมชาติสาธารณรัฐไอร์แลนด์ถึง 62 คน มากที่สุดเหนือกว่าสโมสรอื่น ๆ สำหรับในรายการออลไอร์แลนด์อย่างอินเตอร์ซิตีคัพ แชมร็อกก็เป็นสโมสรที่คว้าแชมป์รายการนี้มากที่สุดที่ 7 สมัย